# data[].attributes.attachment_link.title
Realități educaționale. Modalități de intervenție pedagogică

# data[].attributes.attachment_link.title
Ghid Dezvoltare personala si coaching liceu

# data[].attributes.attachment_link.title
Activitati remediale si de tutorat Ghid clasele IX-XII (1)

# data[].attributes.body
Programe și activități de consiliere pentru dezvoltarea competențelor socio-emoționale ale elevilor din învățământul liceal/ profesional de trei ani

# data[].attributes.attachment_link.readable_text
Dezvoltarea capacităţii de a gestiona situaţii de stres provocate de examen pentru elevii care anul acesta susțin Bacalaureatul - aceasta este obiectivul unei fișe de lucru din ghid. Sfaturile prezentate pot ajuta elevii să gestioneze stresul, nu sa-l elimine, pentru că „la examen stresul este un 'rău necesar', problema nu constă în a elimina complet stresul,
ci doar în a-l transforma într-un factor de optimizare a stării de concurs", scrie autorul.

Conform descrierii Ghidului, programele și activitățile de consiliere sunt prezentate pe baza aceluiași format: Fișa de prezentare - Program de consiliere, Fișa de prezentare - Activitate de consiliere și pot fi realizate: față în față, online, față în față și online, atât de către consilierii școlari din CJRAE/CMBRAE cât și de către echipe formate din consilier școlar și profesori/alți colaboratori.

Redăm sfaturile din ghid

"Pregătirea psihologică pentru examen: principalele tehnici folosite pentru controlul stresului
Gândirea pozitivă

a te ocupa de lucruri care depind de tine;

a-ţi stabili scopuri realiste;

a te concentra asupra calităţilor pe care le ai şi nu asupra limitelor;

a porni la luptă cu dorinţa de victorie;

a fi mai puţin preocupat de trecutul tău şi mai mult de evenimentele care vor urma.

Autocontrolul emoţional

înainte de examen realizează câteva respiraţii lente şi profunde, încordare şi relaxare musculară;

în ziua examenului comportă-te normal, ca în orice zi din viaţa ta;

insistă cu gândul asupra trăsăturilor tale pozitive (sunt calm, relaxat, voi fi atent, mă voi concentra optim, memoria mea va funcţiona ireproşabil, astăzi e ziua mea cea mai bună).

Combaterea insomniei înainte de examen
Ritualurile somnului constau în gesturi, acţiuni şi obiecte care alcătuiesc comportamentul obişnuit al celui care se pregăteşte de culcare:

evită mesele copioase şi băuturile care conţin teină şi cofeină;

nu consuma dulciuri înainte de examen;

du-te devreme la culcare (cu 2 ore mai devreme).

Ziua examenului
S-a spus despre examen că cei mai mulți dintre elevi dau fiecare examen de trei ori: odată în
drum spre sala de examen, din nou atunci când se află acolo și a treia oară în mijloacele de transport când se întorc acasă. Din nefericire li se recunoaște numai una din aceste performanțe. Ca atare:

când ai ajuns în sala de examen evită să discuţi despre examen cu ceilalţi candidaţi,
adoptă o atitudine de neutralitate amabilă; dacă nu te poţi abţine să te gândeşti la examen, atunci gândeşte-te la ceva precis;

concentrează-te asupra unui subiect pe care îl stăpâneşti şi fă-i acestuia, în minte, un plan schematic de rezolvare;

când ai primit subiectele citeşte în întregime cu mare atenţie toate subiectele; abţine-te să reacţionezi;

impune-ţi să înţelegi cu adevărat ce ţi se cere la acest examen, foloseşte cel puţin cinci minute pentru a te familiariza cu spaţiul problematic; problema constă în a te asigura că înţelegi ce îţi cere fiecare întrebare şi nu a verifica ce ştii tu despre acea întrebare (aici e toată fineţea problemei);

caută să descoperi ce idei, pe care le-ai întâlnit în manual, se ascund sub formulările alese de examinatori. Iată şi câteva exemple de obiective solicitate explicit sau "camuflate" în formularea aleasă de comisie: ţi se poate cere să analizezi, să apreciezi, să compari, să critici, să clasifici, să explici, să analizezi, să interpretezi etc;

planifică timpul pe care o să-l acorzi fiecărui subiect, indicatorul de bază este punctajul acordat fiecărui subiect; dacă punctajul aste acelaşi pentru fiecare subiect, repartizează timpul în mod egal;

planifică răspunsurile la fiecare întrebare, alcătuind o schemă sumară care va funcţiona ca un fel de coloană vertebrală a întregii lucrări, notează ideile principale precum şi detaliile importante care se potrivesc; toate acestea îţi vor ocupa 30-40 de minute pentru toate subiectele, un timp investit din care vei obţine mari câştiguri;

dacă la un moment dat, consultând ceasul şi planificarea timpului pe care ai trecut-o pe ciornă, constaţi că rişti să depăşeşti durata de timp afectată subiectului la care lucrezi, este preferabil să închei fraza şi să continui cu un alt subiect;

rezervă 10-15 minute la sfârşit pentru control.

Comportamentul eficient între două examene succesive
După încheierea examenului, zarurile au fost aruncate, ocupă-te de alte lucruri acum:

evită să discuţi cu ceilalţi candidaţi despre examenul de astăzi;

încearcă să „ştergi" orice preocupare pentru examenul încheiat;

relaxează-te câteva ore, dormi dacă simţi neapărat nevoia, apoi fă o ultimă recapitulare (sumară) a materiei pentru examenul de mâine;

aminteşte-ţi că regula de aur în faţa unei provocări este să nu reacţionezi;

comportă-te ca şi cum astăzi nu s-ar fi întâmplat nimic; examenul începe abia mâine!

Învață din examene
Cele mai multe examene nu sunt examene finale şi este posibil să înveţi din rezultatele lor:

verifică notele şi observaţiile făcute de examinator la întrebări;

discută performanţa cu profesorul;

corectează orice greşeli ale metodei de învăţare.

Nu uita! Pregătindu-te şi în plan psihologic vei reuşi să obţii progrese considerabile la studiu şi performanţe maxime la examen. Succes!"

_______

Florin Ulete este profesor consilier şcolar la Cabinetul de Asistenţă Psihopedagogică din cadrul Colegiului Naţional ,,Matei Basarab" - Bucureşti, din 2000 până în prezent, în urma promovării Examenului Naţional de Titularizare, obţinând locul I cu media 9.80, potrivit site-ului propriu. Este și psiholog supervizor în specialitatea Psihologie educaţională, consiliere şcolară şi vocaţională, membru al Colegiului Psihologilor din România din 2013.

Notă bibliografică: (activitate preluată și adaptată din) Ulete, F., Cristescu, R., Thot, A. (2016). Proiectarea şi realizarea orei de consiliere şcolară. Bucureşti: Editura Didactică şi Pedagogică.

Foto: © Katarzyna Bialasiewicz | Dreamstime.com
Dreamstime.com sprijină educaţia din România şi, în contextul pandemiei Covid-19, oferă gratuit imagini stock prin care site-ul Edupedu.ro îşi poate ilustra articolele cât mai relevant posibil.
Donează prin Transfer Bancar

Deschis la BANCA TRANSILVANIA

# data[].attributes.attachment_link.title
Bacalaureat 2021. Pregătirea psihologică pentru examen - ghid al Ministerului Educației: Ce faci până la examen, în ziua examenului, după prima probă și între zilele de test - Edupedu.ro

# data[].attributes.attachment_link.description
Dezvoltarea capacităţii de a gestiona situaţii de stres provocate de examen pentru elevii care anul acesta susțin Bacalaureatul - aceasta este obiectivul unei fișe de lucru din ghid. Sfaturile prezentate pot ajuta elevii să gestioneze stresul, nu sa-l elimine, pentru că „la examen stresul este un 'rău necesar', problema nu constă în a elimina complet stresul,ci doar în a-l transforma într-un factor de optimizare a stării de concurs", scrie autorul.

# data[].attributes.attachment_link.title
Ghid Dezvoltare sociala si emotionala liceu